rlitschk/wikidir huggingface dataset:
De Alpro GmbH is de europääsche Marktföhrer för Etenswaar op Sojabasis mit Sitt in Düsseldörp. Dat Ünnernehmen hett opstunns 760 Mitarbeiders in fiev europääsche Länner un een Ümsatt vun mehr as 250 Millionen Euros. 1980: De Vandemoortele-Grupp grünnt een sünnerliche Divischoon, Alpro Soya, de sik op natüürliche Eetwaren op Basis vun Soja spezialiseert 1989: Bo vun een Produkschoonsanlaag in Wevelgem (Belgien) op Basis vun Ultrohoogopheten 1996: Alpro övernimmt "Sojinal" un kriggt somit een tosättliche Produkschoonsanlaag för Sojamelk in Issenheim (Frankriek) 2000: Bo vun een Fabriek för Sojamelk in Kettering (England) 2006: Övernahm vun den nedderlannschen Tofu-Hersteller "Sofine" De US-Molkereegrupp Dean Foods övernimmt an'n 17. Junimaand 2009 vun den belgschen Eetwarenkunzern Vandemoortele NV de Soja-Spaart Alpro. Alpro is een vun de föhren Herstellers vun Gedränken un Eetwaren op Sojabasis. De Netto-Ümsatt leeg in't verleden Jahr bi 260 Mio. Euros. Alpro verföögt över fiev Produkschoonsstandöörd in Belgien, dat Verenigte Königriek, Frankriek un de Nedderlannen. Dean Foods is op den noordamerikaanschen Markt mit sien Sojamark "Silk" wied verbreedt. Alpro Soya Provamel (Bio-Sojaprodukten) offitschelle Websteed vun de Alpro GmbH offitschelle Websteed vun de Alpro GmbH
Austwestfaolen-Lippe is eine Giögend in Westfalen in dat Bunnesland Nordrhuin-Westfoalen. Ostwestfalen-Lippe is datsülve os de Regierungsbezirk Deppelt un ümmefaßt de Kruise Gütsel, Hiarwede, Höxter, Lippe (froiger: Deppelt), Minnen-Lübbke, Paderbuorn un de kruisfruie Stadt Builefeld. Vor 1800 gaw´t dao de Länners Häerschop Reie, Amt Reckenbiärg (to´t Haugstift Ossenbrügge), Graofschop Rittbiärg, Haugstift Paderbuorn, Graofschop Ravensbiärg, Förstsabtei Corvey, Rieksabtei Hiarwede, Förstendom Lippe un Förstendom Minnen. Ostwestfalen-Lippe hadde annen 30. Juni 2004 2.071.642 Inwuohners. Viöle Duile send dichte bevölkert, oawer et giff äok ne Menge "Giögend", t.B. innen Kruis Höxter. Wichtige Verkehrsknäodenpünkte send Builefeld, Paderbuorn, Minnen un Bad Oeynhausen. In Büren-Ahden innen Kruis Paderbuorn ligg de Fläoghoaben Paderbuorn/Lippstadt. Inoffiziellet Woahrteiken van Ostwestfalen-Lippe is d Herm in Hiddsen bui Deppelt. Disse Artikel is op Westfäälsch schreven. Mehr Artikels op Westfäälsch.
Leo Anton Carl de Ball (* 23. November 1853 in Lobberich; † 12. Dezember 1916) weer en düütsch Astronom. De Ball studeer an de Universitäten vun Berlin un Bonn. 1878 wurr he Assistent an dat Observatorium vun Gotha. Hier hett he ünner de Leitung vun Adalbert Kruegers as Beobachter an verscheeden Instrumenten arbeit. Sien Ergebnisse hett he in tallriek Publikationen verapenlicht. Nahdem Krueger vun Gotha weggahn is, wurr he as Verweser vun de Steernwacht Gotha insett. 1881 wessel he an de Steernwacht Bothkamp bi Kiel. Disse Privatsteernwacht vun den Kammerherrn von Bülow hett he laterhenn as Direkter leit. An’ 3. September 1882 hett he vun Bothkamp ut den Asteroiden Athamantis opdeckt. 1883 gung de Ball nah Belgien un hett dor an de Observatorien vn Lüttich un Uccle arbeit. Af 1891 weer he Direkter vun de privat Kuffner-Steernwacht in Wien. De Ball hett Arbeiten över de Eegenbewegen vun dat Sünnsystem, Sphärische Astronomie verfaat, un in Tabellen to de Refrakschoon vun dat Lucht vun de Himmelskörper in de Eerdatmosphäär opstellt. DNB-Katalog Personennaamdatei
Hubert Bourdy (* 5. März 1957 in Troyes; † 24. Juni 2014)) weer en franzöösch Springrieder. Sien gröttste Spood weern de Gewinn vun de Goldmedaille in de Mannschaftswertung un de Bronzemedaille in de Eenzelwertung bi de Weltmeesterschapt 1990 in Stockholm. Mit de Mannschaft wunn Bourdy 1992 bi de Olympische Spelen de Bronzemedaille. Buterdem wunn he 2007 den Grooten Pries vun dat Natschonenpriesturnier in Calgary un den Grooten Proes vun Sao Paulo (GCT-Wertungsprüfung). In' April 2008 hett he sien Karriere as Rieder afslooten An' 24. Juni 2014 is he an de Folgen vun en Krebserkrankung storven. An de Olympisch Spelen 1988 un an de Weltmeesterschapen 1990 nehm he mit Morgat deel, bi de Olympisch Spelen 1992 un bi de Europameisterschaften 1993 harr he Razzia du Poncel ünnern Saddel. 2001 is he bi de Europameesterschaften in Arnheim mit Helios antreden 2007 harr he Spood mit den Hingst Toulon, de 1996 boren weer (Vader: Heartbreaker, Moder vun: Jokinal de Bornilac). Siet 2008 wurrd Toulon vun de Soringriederin un Präsidentin vun dat italieensch Versekerungsünnernehmen Fondiaria-Sai, Jonella Ligresti, reeden. Anner Peer, so to'n Bispeel de Hingst Centino du Ry (Vader: Cento, Modervader: Caretino), wurrd siet sien Karriereenn' vun sien Schöler Igor Kawiak in' internatschonalen Sport
De Oscars 1943 sünd an’n 4. März 1943 in’t Ambassador Hotel in Los Angeles vergeven worrn. Dat weern de 15. Oscar-Vergaav, bi de de Filmen ut dat Vörjohr – also vun 1942 – ehrt worrn sünd. Wegen den Krieg weern de Statuen in dat Johr to’n eersten mol ut Gips maakt – se sünd na’t Enn vun’n Krieg aver wedder dör normale Statuen uttuuscht worrn. Wiel de Fier is künnigt maakt worrn, dat mehr as 27.000 Liddmaten vun de Filmindustrie in’n Krieg togen weern. De spoodriekste Film bi de Oscars 1943 weer Mrs. Miniver, de nich blots as de beste Film ehrt worrn is, man ok de meisten Oscars alltohopen wunenn hett un ok an’n fakensten vörslahn weer. Modereert hett de Fier Bob Hope, de dat na 1940 al to’n tweeten mol maakt harr. Sidney Franklin för Mrs. Miniver Sidney Franklin för Random Harvest (dt.: Gefundene Jahre) Samuel Goldwyn för The Pride of the Yankees (dt.: Der große Wurf) Nunnally Johnson för The Pied Piper (dt.: Der Rattenfänger von Hameln) Michael Powell för 49th Parallel Joseph Sistrom för Wake Island George Stevens för The Talk of the Town (dt.: Zeuge der Anklage) Hal B. Wallis för Kings Row Jack L.
Gremlins 2: The New Batch is de Titel vun en US-amerikaanschen Science-Fiction- un Horrorfilm ut dat Johr 1990 vun den Speelbaas Joe Dante. Dormit warrt de Geschicht vun Gremlins ut dat Johr 1984 wieterföhrt. In Düütschland keem de Film an’n 23. August 1990 in de Kinos. De Film speelt söss Johren na den eersten Deel, as de Gremlins de Heimatstadt vun Billy un Kate in’n Dutt bröcht hebbt. Intwüschen leevt dat junge Poor in New York, woneem se beide in dat High-Tech-Zentrum vun den Medienmogul Daniel Clamp arbeiden doot. Clamp boet in de helen Stadt un lett ok den lütten Laden afrieten, in den de olle Chinees mit den Mogwai Gizmo bit to sien Dood leevt hett. Gizmo is op sik aleen stellt un versöcht uttorieten, warrt aver vun en Wetenschoppler vun Clamp opgrepen un in jemehr Labor bröcht, dat sik blangen tallrieke Ladens, Restaurants, en Feernsehsenner un en Architektenbüro ok in dat Clamp-Center befinnt. Billy warrt dat wies un kann Gizmo ut dat Labor befre’en, hett aver dör sien Arbeit keen Tiet, op den lütten Mogwai optopassen. Gizmo kummt in Kuntakt mit Water, so dat kort later en Reeg ne’e freetsche, aggressive ut sien Fell utkamen doot. Se kriegt
Tawakkul Karman (araabsch: توكل كرمان|d=Tawakkul Karmān; * 7. Februar 1979 in Taizz, Jemenitisch Araabsch Republiek) is en jemenitisch Journalistin, Politikerin, Minschenrechtsaktivistin un Liddmaat vun de Oppositschoonspartei Al-Islah, den jemenitischen Aflegger vun de Muslimbroderschop. Se gellt as en vun de bekanntest Persönlichkeiten vun de Protestbewegen in Jemen. 2011 kreeg se den Fredensnobelpries. Vgl. Ehrung für eine Islamistin. In: Der Tagesspiegel. 8. Oktober 2011 Tawakkul Karman. Mehr Biller, Videos oder Audiodateien to’t Thema gifft dat bi Wikimedia Commons. DNB-Katalog
Berne is en Fluss, en Karkdörp un ene Gemeende in dat ole Stedingen an de Westsiet van de Unnerwerser. De Oort Berne höört to den Landkreis Wersermasch. De Fluss Berne kummt van de Geest un münnt bi den Oort Berne in de Ollen, de twee Kilometer wieter na Noorn in de Hunte münnt. De Hunte münnt kort darna bi Elsfleth in de Werser. To de Gemeende Berne höört 37 Buurschappen mit tosamen 7250 Inwahners. De Middelpunkt van den Oort Berne is de ole Karkenwurt mit den Breethoff. De Wurt weer al in de vörröömsche Tiet bit 100 n. Chr. dörgahns dicht besiedelt. Of hier in de Tiet darna ok stännig Minschen leevt hefft, dat lett sik nich mit Sekerheit seggen. As in dat 9. un 10. Johrhunnert de Christianiserung to'n Enn kamen weer, wurr up de Wurt ene holten Kapell boot un en Karkhoff anleggt. Wahrschienlich al um 1050, as dat Stedingerland na Plaan besiedelt wurr, wurr de eerste Kark ut Stenen upboot. Se harr en Langschipp un enen mächtigen, hogen Torn. De Arzbischop Gerhard II. verklaar disse Kark as Ketterkark un leet se na de Slacht bi Olenesch 1234 afbreken, wiel he sik dar as Teken van sienen Sieg
Nikolai Grigorjewitsch Erschoff (russisch Николай Григорьевич Ершов; * 23. April 1837 in Moskau; † 12. März 1896 in Sankt Petersborg) weer en russisch Entomoloog un Lepidopteroloog. He hett över de Bottervagels in sien Land mehrere Warken schreven un ok mehrere Bottervagels opdeckt. Sien umfangriek Insektensammlung befind sück hüüd in de Zoologische Sammlung vun de Russisch Akademie vun de Wetenschapen. 1868. Für die St.-Petersburger Fauna neue Schmetterlinge.Тр. Рус. энтомол. о-ва, т. 5, с. 97-99. 1872. Diagnoses de quelques especes nouvelles de Lépidoptères appartenant a la faune de la Russiae Asiatique Horae Soc. Entomol. Ross. 8: 315-318. as Erschow, N.G. 1874. Lepidopteren von Turkestan: Stett. ent. Ztg., 35: 386-417. 1877. Diagnosen neuer Lepidopteren aus den verschiedenen Provinzen des Russischen Reiches. Hor. Soc. Ent. Ross. 12: 336-348. 1885. Verzeichniss von Schmetterlingen aus Central Sibirien. Mémoires sur les Lépidoptères, 2: 208-211. 1892. Verzeichniss von Schmetterlingen aus Central Sibirien. Mémoires sur les Lépidoptères, VI: 670-672, pl. XVI. Dat meest in Russisch mit Bild
Unforgiven is de Titel vun en US-amerikaanschen Laatwestern ut dat Johr 1992. Bi den Independentfilm hett Clint Eastwood de Hööftrull speelt un weer ok Speelbaas un Produzent. Wietere grote Rullen hebbt Gene Hackman un Morgan Freeman speelt. De Film is mit veer Oscars uttekent worrn. In de verslapenen lütte Stadt „Big Whiskey“ wüllt twee Cowboys sik ’n beten vergnögen. Man, een vun jem sleiht en en Hoor brutal tosamen, as se em wat utlachen deit. Mit en Mess snitt he ehr in’t Gesicht un verstümmelt ehr so dull, dat de annern Horen en Koppgeld op de beiden utsetten doot. In de Jagd op dat Geld warrt ok de desillusioneerte Revolverheld William Munny rintogen, de intwüschen in de Johren kamen is. He hett sien oolt Verbrekerleven achter sik laten un is en ordigen Ehmann, Vadder un Swientüchter worrn. Liekers blifft dat Leven em dat Glück schullig: Sien Fro blifft na wenige Johren dood, sien Farm warrt vun de Swienpest bedrapen un draut em finanziell in’n Ruin to drieven. As en Jungspund, de sik Schofield Kid nömen deit, bi em opkrüüzt un vun dat Koppgeld vertellt, beslutt he, sien Hoff un sien twee Kinner vör twee Weken alleen to laten. Ofschoonst he
Now, Voyager betekent Now, Voyager, US-amerikaanschen Speelfilm ut dat Johr 1942, Now, Voyager, Musikalbum vun The Cape Race ut dat Johr 2011, Now Voyager, Musikalbum vun Barry Gibb ut dat Johr 1984. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Barney Kessel (* 17. Oktober 1923 in Muskogee, Oklahoma; † 6. Mai 2004 in San Diego, Kalifornien) weer en US-amerikaansch Jazz-Gitarrist. Barney Kessel sien Karriere fung mit 14 Johr in sien Gebortsoort Muskogee an. Dor speel he as eenzig Witt in en Swing-Band. Sien eersten Job in Los Angeles, wohen he ansluutend truck, harr he 1942 in dat Chico Marx Orchestra, dat de Komiker Chico Marx grünnd harr. 1944/45 hett he in de Band vun Charlie Barnet arbeit, 1945 bi Artie Shaw. Mit Musikers ut Shaw sien Band as Dodo Marmarosa un Herbie Steward entstunnen eerst Upnahmen ünner eegen Naam. Later speel he gemeensam mit Charlie Parker, Benny Goodman, Lester Young, Billie Holiday un in‘ Trio mit Oscar Peterson 1952/53. Barney Kessel wurrd as prägender Gitarrist vun den Modern Jazz vun de 1940er- un 1950er-Johren ansehn. Sien Hööftbeschäftigung funn he aber in den Studios vun Hollywood as völfraagt Sessionmusiker, vör allen för Film un Feernsehn. Dorneben wark Kessel an nich to tellen Plattenupnahmen mit, as bi Red Norvo, Roy Eldridge, Harry Sweets Edison, Ben Webster, Stuff Smith, Woody Herman un Buddy DeFranco. Van 1953 an hett he en Reeg vun Alben herutgeven, dorbi ragen besünners de Trio-LPs mit de Poll-Winner-Formatschoon
Ethan oder Äthan is en cheemsche Verbinnen ut de Stoffgrupp vun de Alkanen (sättigte Kohlenwaterstoffen). De Verbinnen is en Gas ahn Röök un ahn Klöör, dat vör allen to’n Hitten un Böten bruukt warrt. Afleidt vun Ethan is de Ethylgrupp (–C2H5). Blangen Methan is Ethan en Hööftbestanddeel vun’t Eerdgas. Ethan is ünner Normalbedingen gasförmig. De Smöltpunkt liggt bi −182,76 °C, de Kaakpunkt bi ruchweg −88,6 °C. In Water löst sik Ethan bannig slecht mit 61 mg/l (bi 20°C). To’n Smölten warrt 583 J/mol bruukt, to’n Kaken sünd 10 kJ/mol nödig. Dat gifft twee Konformatschonen vun’t Ethan, de sik in de Energie üm ruchweg 12,6 Kilojoule pro Mol ünnerscheeden doot. Man seggt ok Torsionsenergie dorto. In de ekliptischen Konformatschoon is de Energie an’n hööchsten, wat ehr unbestännig maakt. In de staffelten Konformatschoon is se sieter, so dat disse Form energeetsch vörtogen warrt. De Energie vun all annere Konformatschonen liggt twüschen disse beiden Extremweerten. De Torsionsenergie vun’t Ethanmolekül is bi Ruumtemperatur gegenöver de thermischen Energie lütt. Dat Molekül is dorüm jümmer an’t Roteren üm de C-C-Ass. In regelmatige Tietrüüm kummt dat aver to en Oort „inrasten“ in de staffelte Konformatschoon, so dat sik to jede Tiet ruchweg 99 % vun de Molekülen
(230) Athamantis is en Asteroid (Spektralklass S) ut de Asteroidengördel, de an’ 3. September 1882 vun Leo Anton Carl de Ball an de Steernwacht Bothkamp bi Kiel opdeckt wurr. De Ball harr in disse Nacht eegentlich den Asteroiden (12) Victoria beobachten wull. Nömmt wurr de Asteroid nah Athamantis (oder Helle), de Dochter vun Athamas, den König vun Theben, ut de greeksch Mythologie. Wiel Athamantis to de Tietpunkt bannig „helle“ weer, kunn dat de Ball to de Naamsgeeven führt hemm. Athamantis hett en Dörmeter vun 109 Kilometern. Se heet en relativ hell, silikatriek Böverflach mit en Albedo vun 0,171. De afsolute Helligkeit bedrocht 7,35.
Stage Fright is de Titel vun en US-amerikaanschen Thriller vun Alfred Hitchcock ut dat Johr 1950. De Film baseert op de Romanen Man Running un Outrun To Constable vun Selwyn Jepsen. Jonathan Cooper warrt vun de Polizei söcht, vunwegen dat he den Ehmann vun sien Leefsten ümbröcht hebben schall. Sien Verlööfte Eve Gill sett allns doran, em to schulen un verstickt em. Op’n Weg na ehrn Vadder vertellt Jonathan in en Torüchblenn, wat passeert is: Dorna hett nich he den Ehmann ümbröcht, man sien Leefste sülvst, de Schauspelersche Charlotte Inwood. Üm Charlotte to schulen weer he aver in ehr Huus gahn, üm ehr en nee Kleed to hollen, vun wegen dat se sik teemlich mit Blood vullsmeert harr. De Saak nimmt en Wenn, as Eve ehr Vadder seggt, dat de Bloodplack op dat Kleed mit Afsicht dorop kleit worrn is. Jonathan will dorvun nix weten un smitt dat Kleed in’t Füer, üm dat Bewiesstück tonichten to maken. Eve beslutt nu aver, sik sülvst kunnig to maken, wat wohrhaftig vörfallen is. Se lett sik bi Charlotte Inwood as Deenstmagd anstellen. As se den Detektiv Smith dröpt, de mit den Moordfall beopdraagt is, fangt se an sik in em to verkieken. In’t
Stage Fright (engelsch för „Lampenfever“) betekent Stage Fright, Kortfilm vun Our Gang ut dat Johr 1923, Stage Fright, Kortfilm vun Leslie Goodwins ut dat Johr 1938, Stage Fright, Thriller vun Alfred Hitchcock ut dat Johr 1950, Stage Fright, austraalschen Horrorfilm ut dat Johr 1980, Stage Fright, US-amerikaanschen Speelfilm vun Brad Mays ut dat Johr 1989, Stage Fright, US-amerikaanschen Kortfilm vun Steve Box ut dat Johr 1997, Stage Fright, Musikalbum vun The Band ut dat Johr 1970, Stagefright, Musikalbum vun Witchfynde ut dat Johr 1980. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Serena Jameka Williams (* 26. September 1981 in Saginaw, Michigan, USA) is en US-amerikaansch Tennisspelerin. Se weer in't Eenzel 122 Week lang WTA-Weltranglisteneerste, af Juni 2010 führ se ok in't Düppel vörövergahn de Ranglist an. 2009 wurr se vun de ITF to'n tweeten Mal to de Spelerin vun dat Johr in't Eenzel nömmt wurrn un kreeg de Utteknung ok in't Düppel tosommen mit hör öllere Süster Venus Williams. De "Awards" weern siet 1999 (dormals an Martina Hingis) nich mehr vergeven wurrn. Serena Williams wahnt in Palm Beach Gardens, Florida. As Kinner sünd de Williams-Süsters mit hör Öllern nah Compton, Los Angeles in Kalifornien trucken. Sowohl Venus as ok Serena Williams hebbt dor Tennis traineert un harrn all to Schooltieden Spood. 1991 wurr Serena von ihrem Vater Richard Williams in de Tennisschool vun Rick Macci, de all Jennifer Capriati un Mary Pierce traineert harr, ünnerbrocht. De Familie truck nah West Palm Beach. In' September 1995 fung Serena Williams mit 14 Johr hör professionell Loopbahn an. 1997 kunn se all as Nummer 304 vun de Weltranglist de ehmalge Nummer 1, Monica Seles, bi dat Ameritech Tournament in Chicago slahn. An' Enn' vun dat Johr stunn se up Platz 99, in de Folgejohren
Dit Woort hett noch annere Bedüden: kiek dorför ünner Ollnborgsch Mönsterland. Dat Mönsterland is en Region in’n Noorden vun Westfoalen in de Bondesland Noordrhien-Westfalen. Dat höör lange to dat Rebeet vun’n Bischop vun Mönster. Ok hier warrt hüüt noch Platt küert, dat Mönsterländisk Platt. Gröttere Städte sünd Mönster, Rene, Bokelt, Aolen, Dülmen, Lünkhusen, Gronau, Haltern, un so wieder. To’n gröttsten Deel vun de Fläche is de Landweertschapp in Mönsterland. Dorbi gifft dat mehr Ackerbuurn as Grönlandbuurn. Swientucht un Rindertucht gifft dat hier ok veel. De katholske Kark hätt veel Tosprook, de evangelske weinnig. In’n Söden is de Kohlenpott, wo aower bloots noch weinnig Öven in Bedreev sünd. In’n Westen sünd de Nedderlannen, wo groad in Grenzgebeet veel Platt küert un praat warrt. Et giff ville Hematveriene, de de Sproake upprecht hollen. Snacken un proaten heet hier övvrigens küern. Disse Artikel is man blots en Stubben. Du kannst Wikipedia helpen un em verbetern.
William McNamara (* as William West McNamara 31. März 1965 in Dallas, Texas) is en US-amerikaanschen Schauspeler. McNamara sien Vadder weer Rennfohrer för de Ford Motor Company, sien Mudder weer Binnenarchitektsche. Studeert hett McNamara an de Columbia University, later studeer he de Schauspeelkunst an’t Lee Strasberg Institute. An de Siet vun James Earl Jones hett McNamara sien Debüt in den Feernsehfilm Soldier Boys geven un weer dorna in Stealing Home an de Siet vun Jodie Foster to sehn. In de Johren dorna hett he an tallrieke Produkschonen mitarbeit. McNamara hett noch keen Priesen wunnen (Stand: Oktober 2012), weer aver 1993 för den CableACE in de Kategorie Best Schauspeler in en Feernsehfilm oder Minireeg för sien Rull in Wilde Alice nomineert. William McNamara in de Internet Movie Database (engelsch)
McNamara is de Familiennaam von A. J. McNamara (1936–2014), US-amerikaanschen Jurist un Politiker, Brian McNamara (* 1960), US-amerikaanschen Schauspeler, Edward McNamara (1884–1944), US-amerikaanschen Schauspeler, Francis McNamara (* 1938), US-amerikaanschen Rennwagenboer, Frank McNamara, US-amerikaanschen Ünnernehmer, Jackie McNamara (* 1973), schottschen Footballspeler, John Richard McNamara (1927–2001), US-amerikaanschen Wiehbischop, Julianne McNamara (* 1965), US-amerikaansche Kunstturnerin un Schauspelersche, Katherine McNamara (* 1995), US-amerikaansche Schauspelerin un Sängerin, Kevin McNamara (1926–1987), eirschen Geistlichen, Kevin McNamara (1934–2017), brietschen Politiker, Lawrence James McNamara (1928–2004), US-amerikaanschen Bischop, Maggie McNamara (1928–1978), US-amerikaansche Schauspelersche, Martin McNamara (* 1930), eirschen Theoloog, Martin Dewey McNamara (1898–1966), US-amerikaanschen Geistlichen, Mary McNamara (* 1963), US-amerikaansche Journalistin, Schrieversche un Kritikerin, Megan McNamara (* 1997), kanaadsche Beachvolleyballspelerin, Michelle McNamara (1970–2016), US-amerikaansche Schrieversche, Mike McNamara (* 1949), kanaadsch-US-amerikaanschen Ieshockeytrainer, Nicole McNamara (* 1997), kanaadsche Beachvolleyballspelerin, Patrick V. McNamara (1894–1966), US-amerikaanschen Politiker, Peter McNamara (1955–2019), austraalschen Tennisspeler, Reggie McNamara (1888–1971), austraalsch-US-amerikaanschen Bahnradfohrer, Robert McNamara (1916–2009), US-amerikaanschen Manager un Politiker, Robin McNamara (* 1947), US-amerikaanschen Sänger, Songwriter un Musiker, Sean McNamara (* 1962), US-amerikaanschen Speelbaas un Filmproduzent, William McNamara (* 1965), US-amerikaanschen Schauspeler. Kiek ok bi: MacNamara. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg
Himmelpoorten (hoochdüütsch Himmelpforten) is de Hauptoort von de Gemeen Himmelpoorten (Samtgemeen Olendörp-Himmelpoorten) in’n Landkreis Stood in Neddersassen. To Himmelpoorten höört ok de lüttjeren Öörd Löh, Ossenpohl un Ramels to. Dör sien Naam gellt Himmelpoorten as Wiehnachtsdörp. Elk Johr vör Wiehnachten stüürt veel Kinner Breev’ an’n Wiehnachtsmann/an dat Christkind na Himmelpoorten, de in’t Postamt antert warrt. Dat hett so von de Johren 1960 af an anfungen. De Oort liggt op de Stoder Geest, aver an’n Rand na de Masch un dat Moor langs de Oost un in Keden. An de Westkant von Himmelpoorten flütt de Hosterbeek langs. De Naveröörd sünd Bredenwisch, Löh, Ossenpohl, Borg un Ramels in’n Noorden, Hammoh un Middelsdörp in’n Oosten, Düünbeudel in’n Süüdoosten, Heinbockel un Kuhla in’n Süden, Olendörp in’n Süüdwesten un Bossel un Burweg in’n Westen. 1255 is dat Zisterzienserinnen-Klooster in Rahden ümtrocken un hett sik in dat Dörp Eulsete dallaten. Eulsete hett denn dör dat Klooster, wat op latiensch Porta Coeli (Himmelpoort) heten dee, den ne’en Naam Himmelpoorten kregen (Klooster Himmelpoorten). 1653 hett Michael Wehber de ole Watermöhl an’n Hosterbeek as Lehn kregen, de vondaag Wehbers Möhl nöömt warrt. De Möhl leeg bet 1739 dichter an de Bundsstraat un is denn an de hüdige Steed nee
Elia Filippo Francesco Giuseppe Maria Millosevich (* 5. September 1848 in Venedig; † 5. Dezember 1919) weer en italieensch Astronom. Millosevich weer Perfesser för Astronomie an dat Istituto Nautico in Venedig un laterhenn Direkter vun dat Observatorium Collegio Romano in Rom. Millosevich hett sück up de Beoboachtung un Bereknung vun Bahndaten vun Kometen un Asteroiden. spezialiseert Tosommen mit Vincenzo Cerulli hett he ok en Steernkatalog upstellt. 1891 hett he de Asteroiden (303) Josephina un (306) Unitas opdeckt To sien Gedenken wurr de Asteroid (69961) Millosevich nah hüm nömmt. Millosevich in de Katalog vun de Düütsche Natschonalbökeree
Lyman Ward (* 21. Juni 1941 in Saint John, Kanada) is en kanaadschen Schauspeler. Ward is in Saint John in de kanaadschen Provinz Neebruunswiek opwossen un hett 1958 sien Afsluss an de Saint Malachy Memorial High School un 1963 an’t St. Thomas College in Chatham maakt. He hett denn in de eersten Episood vun de US-amerikaanschen Feernsehreeg Laverne & Shirley, mitspeelt. Sien bekanntste Rull harr he aver in den Film Ferris Bueller’s Day Off. Na de Produkschoon hett he sien Filmpartnersche Cindy Pickett heiraat, de ok in den Film al sien Ehfro speelt hett. Se leeft siet de Tiet al nich tohopen, man hebbt twee Kinner tosamen. 1990 weer he för den Pilotfilm to de Feernsehreeg Beverly Hills, 90210 vörsehn, man de Produzenten hebbt sien Rull later nee besett un sien Szenen weern rutsneden. He is wieterhen in Film un Feernsehn to sehn. He hett in vele Feernsehregen Gastrullen speelt, richtig grote Rullen harr he aver nich so faken. Lyman Ward in de Internet Movie Database (engelsch)